
Zelim kao prvo da se zahvalim dragom Allahu da vas je uputio da napravite ovaku stranicu za nas muslimane koji mozemo puno toga saznati o Islamu. Moje pitanje je dali je veliki grijeh kad se ne vjenca serijatski a rodese djeca u tom braku. Ja i moj muz smo se vjenacali prije 12 godina samo opstinski a nismo nazalost stose stvarno kajem seriatski. Imamo 3 djece fala dragom Allahu zdrave. Insallah imamo sad u planu dase konacno vjencamo seritski. Mismo to vec htjeli davno al sejtan neda sve danas sutra i tako nam prodjose tolike godine u zabludi. Hvala dragom Allahu da sam naisla na ovu stranicu i gledam da sto vise puta skrenem i pogledam sta ima novo. Puno togasam naucila sto nisam znala. Molim dragog Allaha dame uputi na pravi put ,na put onih kojima je dao svoje blagodati, a ne naput onih koji su zalutali. Hvala.


* 
* 
* 
* 
* 
* 
* 

 
Moramo li se šerijatski vjenčati kako bi nas brak bio ispravan?

Poštovana sestro,  

Nije grijeh što se niste vjenčali „šerijatski“. Vaš ***[brak](https://pitajucene.com/search/Brak/questions/ "Pretraži pitanja o braku")*** je sasvim legalan brak i vaša djeca su sasvim legalna djeca iz legalnog braka. Ono što možda fali vašem braku a što niste ugovorili prilikom vjenčavanja pred matičarem jeste mehr-vjenčani dar. Mehr se daje ženi na ***[ime](https://pitajucene.com/search/ime/questions/ "Pretraži pitanja o imenima")*** dozvole spolnog i drugog vida naslađivanja. Davanje mehra je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***. Propisan je riječima Uzvišenog Allaha: **“I draga srca ženama vjenčane darove njihove podajte!”** (En-Nisa, 4) ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. je u hadisu rekao jednoj ženi: *“Potraži nešto (za mehr), pa makar to bio i željezni prsten!”* (Buhari i Muslim) Islamski pravnici smatraju da nije dozvoljeno imati intimni odnos prije nego se odredi visina mehra, svejedno bio on isplaćen odmah ili ostao dugom. (Istizkar, 16/67) Obzirom da do sada niste ugovarali mehr, dobro bi bilo da ga sada pred svjedocima dogovorite. Možete tu obavezu vašeg muža prema vama i na sudu ovjeriti i potvrditi. On je dužan da vam islplati mehr prema roku koji vas dvoje dogovorite.


Inače, jedina razlika između brakova sklopljenih pred imamom ili drugim učenim čovjekom i općinskim matičarem jeste u tome što općinski matičar ne uvrštava mehr kao uvjet sklapanja braka. Zbog toga smatram da se prilikom vjenčanja treba dogovoriti sa lokalnim matičarem o uvrštavanju mehra u ugovor o vjenčanju čime bi njegovo vjenčanje zamijenilo sva druga, i tajna i javna vjenčanja od strane ljudi iza kojih zakon ne stoji. Samo na ovaj način ženi se može garantovati njena prava na izdržavanje, mehr, ***[nasljedstvo](https://pitajucene.com/search/nasljed/questions/ "Pretraži pitanja o nasljedstvu")*** itd.


**Hfz. Mr. Senaid Zajimovic**


preuzeto sa <http://www.n-um.com>


